Ľaliové sedlo

Ľaliové sedlo (, , , ) je široké trávnaté sedlo v hlavnom hrebeni Tatier. Oddeľuje Západné a Východné Tatry. Nachádza sa medzi Tichou a Gąsienicowou dolinou, medzi Kasprovým vrchom () a Svinicou ().Vysoké Tatry. Letná turistická mapa. 1 : 50 000. Harmanec: VKÚ, a. s.

 Názov 
Sedlo pomenovali pravdepodobne pastieri, ktorí nachádzali v sedle ľaliu zlatohlavú (Lilium martagon L.), ľaľujku neskorú (Lloydia serotina RChB.), prvosienku najmenšiu (Primula minima) i upolín sedmohradský (Trollius Transsilvanicus Schur.). Nevedno, ktorá tvorila základ pomenovania sedla.

 Prístup 
Priamo do sedla vedie turistický chodník, len zo severnej strany, zo Zakopaného.  Modro značkovaný vedie k chate Murowaniec v Doline Gąsienicowej. Potom pokračuje  zeleno značkovaný chodník do Ľaliového sedla a potom po  červenej vedie medzi Kasprovým vrchom a Svinicou. Z juhu do Ľaliového sedla vedie chodník z Podbanského cez Tichú dolinu na Kasprov vrch a potom do sedla. Orientačný čas Podbanské – Kasprov vrch – Ľaliove sedlo je 6:40.

 Referencie 

 Iné projekty 

Externé odkazy
 Poloha na turistickej mape

Kategória:Sedlá Západných Tatier
Kategória:Sedlá Vysokých Tatier